***A 2018. június 14-ei Képviselő-testületi ülés határozatlistája***

**136/2018. (VI. 14.) Ök. sz. határozat**

a Képviselő-testület

*I. a 2018. június 14-ei ülésén az alábbi napirendi pontokat tárgyalja:*

1./ Beszámoló a két ülés között eltelt időszak munkájáról

2./ Javaslat a Budapest XX. kerület Tátra téri Piac jogi helyzetének rendezésére - Zárt ülésre javasolt!

3./ Javaslat 170022 hrsz. alatti ingatlanhoz tartozó kikötővel kapcsolatos elővásárlási jog biztosítására - Zárt ülésre javasolt!

4./ Javaslat a Budapest XX. kerület Helsinki út 26. szám alatti helyiségcsoport hasznosítására, valamint a Polgármesteri Hivatal irattári problémáinak megoldására

5./ Javaslat a Civil Ház bérleti díjait megállapító 42/2016. (II. 18.) Ök. sz. határozat felülvizsgálatára

6./ Javaslat praxisjog elidegenítésével összefüggő szerződések megkötésére a 10. számú felnőtt fogorvosi körzet vonatkozásában

7./ Javaslat a 2018. évi közfoglalkoztatás támogatására

8./ Javaslat diákok nyári foglalkoztatásának támogatására

9./ Javaslat az Önkormányzat közép- és hosszú távú vagyongazdálkodási tervének felülvizsgálatára

10./ Beszámoló az Önkormányzat tulajdonában álló lakások állapotfelmérésének eredményéről

11./ Javaslat új Környezetvédelmi program elfogadására *(A 2018. május 17-ei képviselő-testületi ülés anyaga!)*

12./ Javaslat a Bp. XX. Ónodi u. 14. szám alatti volt általános iskola épületének bérbeadás útján történő hasznosítása érdekében lefolytatott pályázati eljárás eredményének megállapítására

13./ Javaslat tulajdonosi hozzájárulás megadására a Pesterzsébeti Jégcsarnokban tervezett beruházás megvalósítása érdekében

14./ Javaslat a Bp. XX. Baross utca – Topánka utca kereszteződésében tervezett pavilonsorral kapcsolatos döntés meghozatalára

15./ Javaslat a Pesterzsébeti gyalogos- és kerékpáros híd megvalósításával kapcsolatos döntések meghozatalára

16./ Javaslat az Ady Endre Bölcsőde játszóudvarának fejlesztése tárgyú nyertes pályázati projektben önerő biztosítására

17./ Javaslat a Magyar Kézilabda Szövetséggel kötendő együttműködési megállapodás elfogadására

18./ Javaslat a Kerületi Építési Szabályzat, Budapest XX. kerület, Orsolya utca – Károly utca Eperjes utca – Pacsirta utca által határolt területre vonatkozó módosításának jóváhagyására – Később érhető el!

19./ Beszámoló az Erzsébet Áruház előtti 170204/96 hrsz-ú köztér kialakításának folyamatáról

20./ Javaslat a TÉR\_KÖZ 2018 pályázat benyújtására

21./ Javaslat a Kerületi Építési Szabályzat tárgyalásos eljárással történő módosítására a 170204/38 és 170204/85 hrsz-ú területekre vonatkozóan –

22./ Javaslat Budapest Főváros XX. kerület Pesterzsébet Önkormányzata 2018. évi költségvetési rendeletének módosítására

23./ Javaslaslat az önkormányzat tulajdonában lévő lakások és nem lakás céljára szolgáló helyiségek bérbeadásának feltételeiről szóló 27/215. (XI. 16.) önkormányzati rendelet módosítására

24./ Javaslaslat a Bp. XX. Zodony u. 1. (170187/91 hrsz.) szám alatti Pesterzsébeti Uszoda felújításához önerő biztosítására

25./ Bizottságok beszámolói, tagcserék, kérdések, bejelentések, interpellációk

*II. a 2018. június 14-ei ülésén az alábbi napirendi pontokat nem tárgyalja:*

* Javaslat az 1. számú felnőtt háziorvosi körzet vonatkozásában létrejött feladat-ellátási szerződés módosítására
* Fellebbezések

**137/2018. (VI. 14.) Ök. sz. határozat**

a Képviselő-testület

a *2018. június 14-ei ülésén* az alábbi napirendi pontokat zárt ülés keretében tárgyalja:

* Javaslat a Budapest XX. kerület Tátra téri Piac jogi helyzetének rendezésére
* Javaslat 170022 hrsz. alatti ingatlanhoz tartozó kikötővel kapcsolatos elővásárlási jog

 biztosítására

**138/2018. (VI. 14.) Ök. sz. határozat**

a Képviselő-testület

elfogadja a „Beszámoló a két ülés között eltelt időszak munkájáról” című előterjesztést.

**139/2018. (VI. 14.) Ök. sz. határozat**

a Képviselő-testület

1. tudomásul veszi a Budapest XX. kerület Tátra téri Piac jogi helyzetének rendezésére készült előterjesztésben foglaltakat.
2. a továbbiakban is fenntartja szándékát a Budapest XX. kerület Tátra téri Piac jogi helyzetének mindenki számára megnyugtató rendezésére, ennek érdekében felkéri a Polgármestert, hogy folytasson tárgyalásokat a jelenlegi felépítményben (új vásárcsarnok épülete /hrsz: 172505/2/A/) az üzlethelyiségek, irodák alapterületének megfelelő tulajdoni illetőség biztosítása, valamint az örökölhető bérleti jog biztosítása az egyes igény érvényesítők részére az általuk használt üzlethelyiségek, irodák vonatkozásában is, mely tárgyalások eredményét – a további szükséges intézkedések megtétele céljából - terjessze elő a képviselő-testület 2018. szeptemberi ülésén.
3. elfogadja a jelen határozat 1. számú mellékletét képező, a piaci kereskedők és az ügyvédek részére szóló körlevél és nyomtatvány (nyilatkozat) minta szövegét és felkéri a polgármestert, hogy gondoskodjon a körlevélnek és a nyomtatványnak (nyilatkozatnak) az érintettek részére történő megküldéséről.
4. felkéri a polgármestert a határozat végrehajtása érdekében szükséges valamennyi intézkedés megtételére.
5. felkéri a polgármestert, hogy a Budapest XX. kerület Tátra téri Piac jogi helyzetének rendezésére a Gazdasági Bizottság elnöke, valamint a frakcióvezetők részvételével biztosítsa a piac képviselőinek, hogy egy közvetlen találkozó keretében is legyen lehetőségük az egyeztetésre.

Határidő: II. pont: 2018. szeptember 13.

 III. pont: 2018. július 2.

Felelős: Szabados Ákos polgármester

**140/2018. (VI. 14.) Ök. sz. határozat**

a Képviselő-testület

1. amennyiben a DBI DUNA GARDEN Kft. (1133 Budapest, Gogol u. 13.), a Budapest XX. Kerület 170022/0/A, 170022/0/B, 170022/0/C hrsz. alatt nyilvántartott ingatlanok tulajdonosává és a 170022 hrsz. alatt nyilvántartott ingatlan 3368 m2 alapterületű részének bérlőjévé válik, úgy elővásárlási jogot biztosít részére a 170022 hrsz-ú ingatlan földterületéhez kapcsolódó vízilétesítményre (a 19 hajó befogadására alkalmas, összekapcsolható stég lemezhordókon lebegő, függőleges oldalain és vízszintes járófelületén deszkázattal borított, víz, villany és kábelcsatlakozási lehetőséggel rendelkező partmenti hajó kikötőhely) vonatkozóan.
2. felhatalmazza a polgármestert, hogy a határozat I. pontjában körülírt vízilétesítményre vonatkozó elővásárlási jog biztosítása érdekében az erre vonatkozó megállapodást készíttesse elő és írja alá.
3. felkéri a polgármestert, hogy a határozat végrehajtása érdekében a szükséges intézkedéseket tegye meg.

 Felelős: Szabados Ákos polgármester

Határidő: 2018. július 31.

**141/2018. (VI. 14.) Ök. sz. határozat**

a Képviselő-testület

I.        a 33/2018. (II. 15.) Ök. sz. határozat I/1. pontjában meghatározottak szerint készített felmérés és költségkalkuláció alapján tudomásul veszi, hogy a Budapest XX. kerület Helsinki út 26. sz. alatti helyiségcsoport irattár céljára való alkalmassá tétele túlzott költségekkel járna, ennek megfelelően úgy dönt, hogy a helyiségcsoportot nem irattári céllal hasznosítja.

II.      a Budapest XX. Helsinki út 26. szám alatti (170204/56 hrsz) ingatlan vonatkozásában a Budapest Főváros XX. kerület Pesterzsébet Önkormányzata tulajdonában álló **összes helyiség értékesítésére** vonatkozó hasznosítási koncepciót támogatja.

Felkéri a Polgármestert, hogy a helyiségek értékesítésére vonatkozó javaslatot terjessze a Gazdasági Bizottság és a Képviselő-testület soron következő ülése elé.

III.    felkéri a polgármestert, hogy az értékesítésre vonatkozó pályázati felhívás közzétételével párhuzamosan vizsgálja meg az ingatlan vonatkozásában a kizárólagos tulajdonba kerülés, területrendezés, az ingatlanon új építésű, vegyes funkciójú, maximum 4 szintes, talajszint alatti parkolóval rendelkező épület létesítésének lehetőségét befektető bevonásával oly módon, hogy a koncepció kialakításába vonják be a Műszaki Egyetem hallgatóit.

IV.    felkéri a Polgármestert, hogy folytassa a 33/2018. (II. 15.) Ök. sz. határozat I/2. pontjában meghatározottak szerinti vizsgálatot, és egyeztetéseket, melynek eredményét terjessze a Képviselő-testület elé.

Felelős: Szabados Ákos polgármester

Határidő: adott

**142/2018. (VI. 14.) Ök. sz. határozat**

a Képviselő-testület

a Civil Ház bérleti díjait megállapító 42/2016. (II. 18.) Ök. sz. határozatát felülvizsgálta, 2018. évre az abban megállapított bérleti díjakat nem módosítja.

Felelős: Szabados Ákos polgármester

Határidő: adott

**143/2018. (VI. 14.) Ök. sz. határozat**

a Képviselő-testület

1. a praxisjog elidegenítésére vonatkozó bejelentést tudomásul véve, a praxisjogot megszerezni kívánó fogorvossal, Dr. Záborszky Andrással a 001045663 azonosító számú 10. számú felnőtt fogorvosi körzet (1203 Budapest, Ady Endre u. 1.) ellátási területére kiterjedően előszerződést köt az 1. számú melléklet szerinti tartalommal,

2. felhatalmazza a polgármestert az 1. számú melléklet szerinti tartalommal az előszerződés aláírására, valamint az előszerződésben foglalt feltételek teljesülése esetén és a praxisjog megszerzését követően az ERFOG Pestszenterzsébeti Fogorvosi Korlátolt Felelősségű Társasággal a 10. számú felnőtt fogorvosi körzet vonatkozásában fennálló feladat-ellátási szerződés módosításának aláírására a 2. melléklet szerinti tartalommal, melyben rögzítésre kerül, hogy a szolgáltatást Dr. Záborszky András végzi személyes ellátási kötelezettséggel.

3. felkéri a polgármestert a szükséges egyéb intézkedések megtételére, illetve arra, hogy a fenti döntésről a Nemzeti Egészségbiztosítási Alapkezelőt tájékoztassa.

Felelős: Szabados Ákos polgármester

Határidő: azonnal

**144/2018. (VI. 14.) Ök. sz. határozat**

a Képviselő-testület

1. támogatja a közfoglalkoztatási programot 2018. július 01. – 2019. február 28. közötti időintervallumban,

2. jóváhagyja Budapest Főváros Kormányhivatala XX. Kerületi Hivatala Foglalkoztatási Osztályától igényelt támogatás keretszámait az alábbi táblázatban foglaltak szerint:

|  |
| --- |
| **2018. július 1. - 2019. február 28. (70 fő)** |
| **Megnevezés** | **Kormányhivataltól igényelt támogatás 2018. évben** | **Kormányhi-vataltól igényelt támogatás 2019. évben** | **Önkormányzati önrész 2018-2019. évben** | **Összesen** **2018-2019. év** |
| Személyi juttatás (közfoglalkoztatási bér) | 30 348 275 Ft | 18 208 965 Ft |  0 Ft | 48 557 240 Ft |
| Munkaadókat terhelő járulék és szociális hozzájárulási adó | 2 958 957 Ft | 1 775 374 Ft |  0 Ft | 4 734 331 Ft |
| ***Összesen*** | ***33 307 232 Ft*** | ***19 984 339 Ft*** |  ***0 Ft*** | ***53 291 571 Ft*** |

3. megbízza Pesterzsébet Önkormányzatának Szociális Foglalkoztatóját az alábbi feladatok ellátásával:

- önkormányzati fenntartású közterületeken takarítási munkák elvégzésével,

- kijelölt közterületek parkfenntartási munkálatainak elvégzésével,

- kijelölt közterületek hó eltakarítási és csúszásmentesítési munkálatainak elvégzésével,

- közterületi eszközök karbantartásával, javításával,

- a Budapest Főváros XX. kerület Pesterzsébeti Polgármesteri Hivatalban a Jegyző által engedélyezett feladatok elvégzésével. (Az engedélyezés kizárólag olyan feladatok ellátására irányul, melyek ellátására törvény nem ír elő közalkalmazotti, közszolgálati vagy kormánytisztviselői jogviszonyt.)

- valamennyi olyan közmunka elvégzésével, mellyel az intézményt a polgármester megbízza és a foglalkoztatónak ehhez tárgyi, pénzügyi és személyi feltételei adottak, valamint jogszabály erre lehetőséget ad.

4. felkéri a polgármestert, valamint Pesterzsébet Önkormányzatának Szociális Foglalkoztatója intézményvezetőjét a szükséges intézkedések megtételére.

Határidő: adott

Felelős: Szabados Ákos polgármester

**145/2018. (VI. 14.) Ök. sz. határozat**

a Képviselő-testület

1. támogatja 2018. június 18. és 2018. augusztus 31. között 15 fő diák nyári foglalkoztatását Pesterzsébet Önkormányzatának Szociális Foglalkoztatójánál,

2. jóváhagyja a Budapest Főváros Kormányhivatala XX. Kerületi Hivatala Foglalkoztatási Osztálytól igényelt támogatás keretszámait az alábbi táblázatban foglaltak szerint azzal, hogy a diákok nyári foglalkoztatása bér és járulékainak finanszírozása 100 %-os mértékben a Budapest Főváros Kormányhivatala XX. Kerületi Hivatala Foglalkoztatási Osztály támogatásával történik, míg a foglalkoztatáshoz megkövetelt munkaalkalmassági vizsgálat díja (1900,- Ft/fő) Pesterzsébet Önkormányzatának Szociális Foglalkoztatóját terheli:

|  |  |
| --- | --- |
| **Költségnem megnevezése** | **A támogatás időtartamára** **(2018.06.18. – 2018.08.31.)**  |
| Diákmunkában résztvevőknek járó személyi juttatás | **3 844 290**  |
| A munkáltatókat terhelő járulék és szociális hozzájárulási adó | **749 637**  |
| Költség összesen | **4 593 927**  |
| Önrész (munka alkalmassági vizsgálat) | **57 000** |
| Támogatási igény összesen (bérköltség + szociális hozzájárulási adó után igényelt támogatási összeg 100 %) | **4 593 927** |

3. megbízza Pesterzsébet Önkormányzatának Szociális Foglalkoztatóját az alábbi feladatok ellátásával:

- diákok foglalkoztatásához kapcsolódó rövid határidejű kisegítő munkák (14-73 napos szerződésekkel) megszervezésével,

4. felkéri a polgármestert, valamint Pesterzsébet Önkormányzatának Szociális Foglalkoztatója intézményvezetőjét a szükséges intézkedések megtételére.

Határidő: adott

Felelős: Szabados Ákos polgármester

**146/2018. (VI. 14.) Ök. sz. határozat**

a Képviselő-testület

elfogadja a határozat mellékletét képező, Budapest Főváros XX. kerület Pesterzsébet Önkormányzatának felülvizsgált közép- (2018-2019.) és hosszú távú (2018-2021.) Vagyongazdálkodási Tervét.

Felelős: Szabados Ákos polgármester

Határidő: azonnal

**147/2018. (VI. 14.) Ök. sz. határozat**

a Képviselő-testület

az Önkormányzat tulajdonában álló, a 2018. február - 2018. május hónapokban felmért ingatlanok állapotfelmérésének eredményéről szóló beszámolót elfogadja.

**148/2018. (VI. 14.) Ök. sz. határozat**

a Képviselő-testület

1./ elfogadja Pesterzsébet 2017-2023 időszakra szóló új Környezetvédelmi Programját.

2./ felkéri a polgármestert, hogy vegye fel a kapcsolatot az Országos Légszennyezettségi Mérőhálózat szakmai irányítását végző Földművelésügyi Minisztériummal és a Fővárossal, hogy Pesterzsébeten is helyezzenek ki légszenyezettséget mérő állomást, hogy rendelkezésre állhassanak mérési adatok a levegő minőségéről.

3./ utasítja a polgármestert a szükséges intézkedések megtételére.

Felelős: Szabados Ákos polgármester

Határidő: adott

**149/2018. (VI. 14.) Ök. sz. határozat**

a Képviselő-testület

1. a Budapest XX. Ónodi u. 14. szám alatti (170594/2 hrsz) ingatlanra lefolytatott pályázati eljárást – tekintettel arra, hogy a pályázati felhívásban meghatározott benyújtási határidő lejártáig nem érkezett pályázat - eredménytelennek nyilvánítja.
2. utasítja a polgármestert a szükséges intézkedések megtételére.

Felelős: Szabados Ákos polgármester

Határidő: adott

**150/2018. (VI. 14.) Ök. sz. határozat**

a Képviselő-testület

1. nyílt pályázat útján, bérleti jogviszony keretében kívánja hasznosítani – a helyi védettségre vonatkozó tájékoztatással – a kizárólagos tulajdonában lévő, 170594/2 hrsz. alatt nyilvántartott, természetben **Budapest XX. Ónodi u. 14.** szám alatti ingatlant.
2. elfogadja a határozat mellékletét képező pályázati felhívás szövegét azzal, hogy
3. az ingatlan bérletére vonatkozóan megajánlható minimális bérleti díj összegét 1.089.000,- Ft/hó+áfa összegben,
4. a pályázók által fizetendő ajánlati biztosíték összegét a megajánlott havi bruttó bérleti díj háromszorosának megfelelő összegben határozza meg,
5. a pályázatok benyújtására vonatkozó határidőt a pályázati felhívás közzétételétől számított 60 napban határozza meg,
6. a pályázati felhívásban szerepeltetni kívánja az ingatlan felújításának vállalása esetére a bérleti díj 75%-os mértékéig terjedő bérbeszámítás lehetőségét azzal, hogy a bérlőnek vállalnia kell, hogy a helyi védettséget tudomásul veszi és a védett értékeket megtartja.

III.              felkéri a polgármestert, hogy a pályázati felhívás helyben szokásos módon történő közzététele érdekében, illetve internetes portálon történő közzététele érdekében intézkedjen.

 IV.              felkéri a polgármestert, hogy a pályázati eljárásban benyújtott ajánlatok elbírálására vonatkozó előterjesztést a benyújtásra nyitva álló határidő lejártát követően terjessze a Képviselő-testület 2018. szeptemberi ülése elé.

 V. felkéri a polgámestert, hogy intézkedjen egyeztetés lefolytatásáról a pályázati felhívásban rögzített feltételekkel kapcsolatban a pályázati eljárás eredménytelenségének esetére.

 VI.                felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**151/2018. (VI. 14.) Ök. sz. határozat**

a Képviselő-testület

I.                   nyílt pályázat útján – a helyi védettségre vonatkozó tájékoztatással – értékesíteni kívánja a kizárólagos tulajdonában lévő, 170594/2 hrsz. alatt nyilvántartott, természetben **Budapest XX. Ónodi u. 14.** szám alatti ingatlant.

II.                 elfogadja a határozat mellékletét képező pályázati felhívás szövegét azzal, hogy

1. az ingatlanra vonatkozóan megajánlható minimális vételár összegét 259.400.000,- Ft +áfa összegben,
2. a pályázók által fizetendő ajánlati biztosíték összegét a megajánlott nettó vételár 5%-ának megfelelő összegben határozza meg,
3. a pályázatok benyújtására vonatkozó határidőt a pályázati felhívás közzétételétől számított 60 napban határozza meg.
4. a pályázónak nyilatkoznia kell arról, hogy az ingatlan helyi védettségét tudomásul veszi és vállalja, hogy a védett értéket megtartja.

III.              felkéri a polgármestert, hogy a pályázati felhívás helyben szokásos módon történő közzététele érdekében, illetve internetes portálon történő közzététele érdekében intézkedjen.

IV.              felkéri a polgármestert, hogy a pályázati eljárásban benyújtott ajánlatok elbírálására vonatkozó előterjesztést a benyújtásra nyitva álló határidő lejártát követően terjessze a Képviselő-testület 2018. szeptemberi ülése elé.

 V. felkéri a polgármestert, hogy intézkedjen egyeztetés lefolytatásáról a pályázati felhívásban rögzített feltételekkel kapcsolatban a pályázati eljárás eredménytelenségének esetére.

VI.                 felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**152/2018. (VI. 14.) Ök. sz. határozat**

a Képviselő-testület

1. az Önkormányzat kizárólagos tulajdonában lévő Pesterzsébeti Jégcsarnok (Bp. XX. Zodony u. 1., 170187/81 hrsz) ingatlanban az Erzsébeti Spartacus Munkás Testedző Kör Sportegyesület (1204 Bp. Ady E. u. 150., képviseli: Harót János elnök) által az Erzsébeti Spartacus Munkás Testedző Kör Sportegyesület saját finanszírozásában megvalósítani kívánt öltöző kialakításának tervezéséhez, engedélyeztetéséhez, valamint a beruházás elvégzéséhez tulajdonosi hozzájárulását megadja azzal, hogy az elkészült beruházást az Erzsébeti Spartacus Munkás Testedző Kör Sportegyesületnek az Önkormányzat tulajdonába kell adnia a kivitelezési munkák befejezését követő 30 naptári napon belül.
2. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**153/2018. (VI. 14.) Ök. sz. határozat**

a Képviselő-testület

a Baross utca – Topánka utca kereszteződésében a (170204/10 hrsz) alatti közterületet nem vonja be az éppen folyamatban lévő Tér\_Köz pályázatba.

Felelős: Szabados Ákos polgármester

Határidő: azonnal

**154/2018. (VI. 14.) Ök. sz. határozat**

a Képviselő-testület

1. a 100%-os tulajdonában lévő INTEGRIT-XX Városüzemeltetési-, Szervező-, Fejlesztő és Szolgáltató Kft-vel (1205 Budapest, Jókai M. u. 89., képviseli: Potoczky Attila ügyvezető) 2016. december 1-jén kötött, a Bp. XX. 170204/10. hrsz. alatt nyilvántartott területén üzletsor tervezésére, építésére és üzemeltetésére vonatkozóan kötött **építési koncessziós szerződés** **közös megegyezéssel történő megszüntetéséhez** – tekintettel arra, hogy az abban foglaltakra a Koncesszióba vevő INTEGRIT-XX Városüzemeltetési-, Szervező-Fejlesztő és Szolgáltató Kft. az időközben bekövetkezett változásokra, az építőanyagok és az építőipari munkaerő árának jelentős emelkedésére tekintettel nem képes – **hozzájárul**.
2. felkéri az INTEGRIT-XX Városüzemeltetési-, Szervező-, Fejlesztő és Szolgáltató Kft. ügyvezető igazgatóját, hogy a tervezett üzletsor építési engedélyét, terveit, valamint a tervező által készített költségvetést az Önkormányzat, mint az ingatlan tulajdonosa részére adja át.
3. felkéri a polgármestert, hogy a szerződés közös megegyezéssel való megszüntetéséről szóló okiratot írja alá és a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

**155/2018. (VI. 14.) Ök. sz. határozat**

a Képviselő-testület

1. a kizárólagos tulajdonában lévő Bp. XX. Baross utca – Topánka utca kereszteződésében, a (170204/10 hrsz) alatti közterületen pavilonsor létesítésére vonatkozó 139/2016. (VI.09.) Ök. számú és 203/2016. (IX.15.) Ök. számú határozatait visszavonja és kijelenti, hogy **szándékában áll a** **területen zöldfelületet és fedett buszmegállót létesíteni,** amennyiben a szükséges előirányzat a 2018. évi költségvetésben a kötelező feladatok ellátásának veszélyeztetése nélkül biztosítható.

II. felkéri a polgármestert, hogy a beruházás megvalósítása érdekében a szükséges intézkedéseket tegye meg, a beruházás megvalósításához szükséges
 előirányzatot határozza meg és az előirányzat biztosítására vonatkozó
 javaslatot terjessze a Képviselő-testület elé a 2018. évi költségvetés
 módosítása érdekében.

Felelős: Szabados Ákos polgármester

 Határidő: adott

**156/2018. (VI. 14.) Ök. sz. határozat**

a Képviselő-testület

1. az önkormányzat kizárólagos tulajdonában lévő Budapest XX. Baross utca – Topánka utca kereszteződésében, a területen a zöldfelület és fedett buszmegállót kiegészítve létesítsen a lefolytatott közösségi tervezés eredménye alapján pavilonsort, amennyiben a szükséges előirányzat a 2018. évi költségvetésben a kötelező feladatok ellátásának veszélyeztetése nélkül biztosítható.
2. felkéri a polgármestert, hogy a beruházás megvalósítása érdekében a szükséges intézkedéseket tegye meg, a beruházás megvalósításához szükséges előirányzatot határozza meg és az előirányzat biztosítására vonatkozó javaslatot terjessze a Képviselő-testület elé a 2018. évi költségvetés módosítása érdekében

Felelős: Szabados Ákos polgármester

Határidő: adott

**157/2018. (VI. 14.) Ök. sz. határozat**

a Képviselő-testület

felkéri a polgármestert, hogy az önkormányzat kizárólagos tulajdonában lévő Budapest XX. Baross utca – Topánka utca kereszteződésében lévő, a (170204/10 hrsz) alatti közterületen tervezett üzletsor közösségi tervezés alapján született eredeti terveit pályázati eljárásban hirdesse meg, és amennyiben a pályázatra van jelentkező, számára a közterület-használatát biztosítsa.

Felelős: Szabados Ákos polgármester

Határidő: adott

**158/2018. (VI. 14.) Ök. sz. határozat**

a Képviselő-testület

felkéri a képviselő-testületet, hogy tegyen intézkedéseket a kizárólagos tulajdonában lévő Budapest XX. Baross utca – Topánka utca kereszteződés alatti közterületen tervezett üzletsor létesítésére, esetleg rendelkezésre álló pályázati források felkutatására.

Felelős: Szabados Ákos polgármester

Határidő: adott

**159/2018. (VI. 14.) Ök. sz. határozat**

a Képviselő-testület

1. a Bp. XX. Helsinki út felett átívelő (170203/2) és a (170187/5) hrsz. alatti közterületeket összekötő (Bp. XX. Kossuth Lajos utca – Zodony utca között, a Helsinki út, HÉV vonal és MÁV vonal felett) gyalogos és kerékpáros híd megépítésére vonatkozó beruházás állásáról szóló tájékoztatást tudomásul veszi és kijelenti, hogy a **projekt megvalósításához szükséges a 2018. évi költségvetésben biztosított előirányzatokon felül többletelőirányzat** (nettó 1.088.438.074,- Ft) **biztosítására kötelezettséget vállalni nem kíván.** Felkéri a polgármestert, hogy a döntésről a Belügyminisztériumot, mint támogató szervezetet tájékoztassa és **kezdeményezzen tárgyalásokat** annak érdekében, hogy a **2018. április 12-én átutalt nettó 1.000.000.000,- Ft összegű támogatást más beruházási, felújítási célra az Önkormányzat felhasználhassa.**
2. Bp. XX. Helsinki út felett átívelő (170203/2) és a (170187/5) hrsz. alatti közterületeket összekötő (Bp. XX. Kossuth Lajos utca – Zodony utca között, a Helsinki út, HÉV vonal és MÁV vonal felett) gyalogos és kerékpáros híd megépítése érdekében kezdeményezett, Budapest Főváros Önkormányzata tulajdonában lévő **170203/2 hrsz alatti ingatlan egy, a projekt megvalósításához szükséges részének ingyenes tulajdonba vétele érdekében a szükséges egyeztetéseket folytassa**, az ingatlanrész tulajdonba vételéről szóló megállapodás tervezetét annak elkészültét követően terjessze a Képviselő-testület elé, és tegyen intézkedéseket külső forrás felkutatására, a beruházás külső, pályázati, vagy állam forrásból történő finanszírozhatósága érdekében.
3. felkéri a polgármestert, hogy a határozat végrehajtása érdekében valamennyi szükséges intézkedést tegyen meg.

Felelős: Szabados Ákos polgármester

Határidő: folyamatos

**160/2018. (VI. 14.) Ök. sz. határozat**

a Képviselő-testület

1. vállalja, hogy a „Pesterzsébeti Ady Endre Bölcsőde játszóudvarának fejlesztése” tárgyú, VEKOP-6.1.1-15-BP1-2016-00052 azonosító számú nyertes pályázati projektben bruttó 3.330.235,-Ft összegű önerőt biztosít a támogatást igénylő nem elszámolható hozzájárulásaként az Önkormányzat 2018. évi költségvetésének „Általános tartalék” sora terhére.

2. a Támogató felé az önerő rendelkezésre állását a pályázati útmutatóban előírt
 alaki követelményeknek megfelelően a következőképpen igazolja:

 - A projekt címe: Pesterzsébeti Ady Endre Bölcsőde játszóudvarának fejlesztése

- A projekt megvalósítási helyszínének pontos címe: Budapest XX. kerület, Ady Endre utca 83-87.

 - A projekt megvalósítási helyszínének helyrajzi száma: 171356

 - A projekt azonosító száma: VEKOP-6.1.1-15-BP1-2016-00052

 - A projekt teljes költsége: 16.130.235,-Ft

 - A projekt elszámolható költsége: 12.800.000,-Ft

 - Az önkormányzati önerő összege a támogatást igénylő nem elszámolható hozzájárulásaként: 3.330.235,-Ft

 - Az igényelt támogatás összege: 12.800.000,-Ft

 - A Képviselő-testület kötelezettséget vállal arra, hogy az önkormányzati önerő összegét az Önkormányzat költségvetésében elkülöníti.

1. felkéri a polgármestert, hogy a projektköltségvetés, illetve a támogatási szerződés módosítása iránt a Támogató felé teljes jogkörrel eljárjon.

Felelős: Szabados Ákos polgármester

Határidő: adott

**161/2018. (VI. 14.) Ök. sz. határozat**

a Képviselő-testület

1. elfogadja a határozat mellékletét képező, a Magyar Kézilabda Szövetséggel a „Rekortán pálya fejlesztési program” keretében az Önkormányzat kizárólagos tulajdonában lévő 171190/11 hrsz alatt nyilvántartott, természetben 1204 Budapest, Ady Endre út 98. szám alatt található Ady Endre Általános Iskola udvarán létesítendő kézilabdapálya megvalósítására vonatkozó Megállapodás szövegét az abban jelzett módosításokkal, és felhatalmazza a polgármestert annak aláírására, illetve az abban foglaltakkal kapcsolatosan a Megállapodás szövegének a módosításokban jelzett elvek szerinti véglegesítésére és aláírására.
2. kijelenti, hogy a beruházás megvalósításával kapcsolatban sem az előkészítő, sem a kivitelezési munkák vonatkozásában anyagi kötelezettséget nem vállal, a beruházás megvalósításával kapcsolatos, azzal összefüggő munkák költsége teljes egészében a Magyar Kézilabda Szövetséget terheli.
3. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

 Határidő: 2018. június 30.

**162/2018. (VI. 14.) Ök. sz. határozat**

a Képviselő-testület

1. elfogadja az Erzsébet Áruház előtti 170204/96 hrsz-ú köztér kialakítására vonatkozó beszámolót.
2. összhangba hozza a 093/2015. (V.07.) Ök. sz. határozat alapján 2015. május 8.-án kötött településrendezési szerződés tartalmát és a 107/2017. (IV.13.) Ök. számú határozattal jóváhagyott tervet az alábbiak szerint:
* a kivitelező vállalja a kialakított tér geometriai kialakítása és burkolatainak megtartása mellett, hogy az eredeti településrendezési szerződésben leírt pad-, szemetes- és kandelláber mennyiséget a területen elhelyezi,
* a letelepített kerékpártároló mellé még egy kerékpár tárolót helyez el,
* a gyepfelületre öntözőrendszert épít ki,
* a területen az alépítmények minősége miatt (mely nem a kivitelező hibája) az Önkormányzat eltekint a gyepfelületen a bokrosítás és az előnevelt fa elhelyezésétől. A gyep melletti cserjés részbe, ha a talaj adottságok engedik, egy előnevelt fát telepítenek,
* a kivitelező vállalja, hogy a következőkben felsorolt kivitelezési és esztétikai hibákat javítja:
	+ - a burkolt felületek csatlakozásait átépítik, szintben eltérések nélküli csomópontokat alakítanak ki,
		- a szükséges vízelvezető folyókákat beépítik,
		- a beton támfalakat, támaszokat egységes burkoló felülettel látják el.

III. a II. pont alapján módosítja a 2015. május 8.-án kötött településrendezési
 szerződést és felhatalmazza a Polgármestert a szerződés módosítás aláírására.

 IV. felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: adott

**163/2018. (VI. 14.) Ök. sz. határozat**

a Képviselő-testület

1. támogatja a Duna-parti sétány fejlesztésére vonatkozó TÉR\_KÖZ pályázat benyújtását a Budapest XX. kerület 170007,170012/2, 170024, 170023/1, 170022, 170021 hrsz-ú területeken.

II. a TÉR\_KÖZ 2018 „A” Program - Duna-parti sétány kialakítása pályázat előkészítésére, a szükséges tervek elkészítésére 2018. évi költségvetésből bruttó 13.700.000- Ft önrészt biztosít az általános tartalék terhére.

1. a TÉR\_KÖZ 2018 „A” Program - Duna-parti sétány kialakítása pályázathoz a parti sétány kialakítására előzetes kötelezettséget vállal a 2019. évi költségvetésben bruttó 176.300.000- Ft önrész biztosítására az alapfeladatok veszélyeztetése nélkül.

IV. vállalja, hogy az érintett ingatlanokat a projekt lezárásától számított 5 éven belül nem idegeníti el és vállalja, hogy a pályázat keretében megvalósított funkciókat legalább 5 éven át működteti és a beruházást fenntartja.

V. felhatalmazza a Polgármestert a nyertes pályázat esetén a támogatásról szóló megállapodások megkötésére.

VI. felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: adott

**164/2018. (VI. 14.) Ök. sz. határozat**

a Képviselő-testület

a SPAR Magyarország Kereskedelmi Kft. és a Wanber Investment Ingatlanforgalmazó és Hasznosító Kft. által benyújtott kérelmekkel egyetért és a 170204/38 hrsz-ú terület szintterületi mutatóját, valamint a 170204/85 hrsz-ú terület beépítettségét felülvizsgálja és támogatja a Kerületi Építési Szabályzat tárgyalásos eljárással történő módosítását.

Határidő: adott

Felelős: Szabados Ákos polgármester

**165/2018. (VI. 14.) Ök. sz. határozat**

a Képviselő-testület

nem módosítja az önkormányzat tulajdonában álló lakások és nem lakás céljára szolgáló helyiségek bérbeadásának feltételeiről szóló 27/2015. (XI. 16.) önkormányzati rendeletét.

**166/2018. (VI. 14.) Ök. sz. határozat**

a Képviselő-testület

1. az Önkormányzat kizárólagos tulajdonában lévő Bp. XX. Zodony u. 1. szám alatti (170187/91 hrsz) ingatlanon lévő Pesterzsébeti Uszoda felújításához, beruházásokhoz, így
* hőszivattyú
* napelem kiserőmű telepítése
	+ napkollektor
	+ kazáncsere
	+ áramellátás biztonságának növelése
	+ tetőkorszerűsítés
	+ világítástechnikai korszerűsítés
	+ légtechnika korszerűsítés
	+ beléptető rendszer korszerűsítés
	+ vízfelhasználás optimalizálása
	+ öltözőszekrény csere
	+ nyílászárók korszerűsítése, üvegfelületek hővisszanyerő felületének növelésével
	+ hővisszanyerő rendszer, klimatizáló rendszerfejlesztése
	+ burkolati javítások, fejlesztések miatti átalakítások utáni festés

munkák elvégzéséhez tulajdonosi hozzájárulását megadja az ingatlant szolgáltatási koncessziós szerződés alapján üzemeltető Erzsébeti Spartacus Munkás Testedző Kör Sportegyesület (Bp. XX. Ady E. u. 150.) részére azzal, hogy az elkészült felújítások, beruházások az Önkormányzat tulajdonába kerülnek.

1. nyilatkozik arról, hogy az I. pontban megjelölt ingatlan nem tartozik az
Önkormányzat forgalomképtelen törzsvagyonába.
2. nyilatkozik arról, hogy az I. pontban megjelölt ingatlanon harmadik személynek nem áll fenn olyan joga, amely akadályozná az Erzsébeti Spartacus Munkás Testedző Kör Sportegyesületet abban, hogy a fenti ingatlanon a felújítást, beruházást megvalósítsa.

IV. vállalja, hogy az I. pontban megjelölt felújítások, beruházások
 megvalósításához – a Miniszterelnökség Támogatásokat Vizsgáló Iroda
 állásfoglalásának bekérését követően, a jogi feltételek fennállása esetén – bruttó 98.000.000,- Ft összeget mint önerőt biztosít az Erzsébeti Spartacus Munkás Testedző Kör Sportegyesület részére önként vállalt feladatként, a kötelező feladatai ellátásának veszélyeztetése nélkül a 2019. évi
 költségvetésében biztosítja.

V. felkéri a polgármestert, hogy az Erzsébeti Spartacus Munkás Testedző Kör Sportegyesület által elvégzett felújítások, beruházások térítésmentes
 önkormányzati tulajdonba vételével kapcsolatos megállapodás tervezetét – az esetlegesen szükséges, a térítésmentes átadás-átvétellel összefüggésben
 fennálló költségek megtérítésének fedezetére vonatkozó javaslattal együtt – terjessze a felújítások, beruházások megvalósítását követően a képviselő- testület soron következő ülése elé.

VI. felkéri a polgármestert, hogy az önerő biztosítására vonatkozó megállapodást a Miniszterelnökség Támogatásokat Vizsgáló Irodának előzetes véleményezésre küldje meg.

VII. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott